| Valmierā |
| --- |

| 30.05.2023 | Nr. | 2.4.8.-1./387 |
| --- | --- | --- |
|  |
| Uz | 26.04.2023. | Nr. |  |

|  | **Biedrība “AFzvaigznes”** |
| --- | --- |
|  | zanda.freija@gmail.com |

| **Par bērnu nometnes organizēšanu Kocēnu sporta namā**  |
| --- |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi biedrības “AFzvaigznes” 2023. gada 26. aprīļa iesniegumu ar lūgumu izsniegt atzinumu diennakts nometnes darbības uzsākšanai Kocēnu sporta namā, Alejas ielā 4, Kocēnos, Kocēnu pagastā, Valmieras novadā.

2023. gada 30. maijā telpu apsaimniekotājam, Kocēnu sporta skolai, ir izsniegts Inspekcijas atzinums Nr. 2.4.8.-14./335 par objekta – Kocēnu sporta nams – gatavību darbības uzsākšanai (turpināšanai). Izsniegtais atzinums ir derīgs visām rīkotajām bērnu nometnēm augstāk minētajā norises vietā vienu gadu gadījumos, ja nav iesniegta informācija par izmaiņām. Kocēnu sporta nama higiēniskais novērtējums veikts pamatojoties uz Veselības inspekcijas Sabiedrības veselības departamenta Vidzemes kontroles nodaļas inspektores sabiedrības veselības jomā Indras Ievas Rozenbergas 2023. gada 17. aprīļa kontroles aktu Nr. 00181723.

Inspekcija informē, ka biedrībai “AFzvaigznes” ir jāvēršas pie Kocēnu sporta skolas, lai saņemtu Inspekcijas izsniegto atzinumu Nr. 2.4.8.-14./335.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” noteiktās prasības.

Vienlaikus Inspekcija atgādina, ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv)

| Sabiedrības veselības departamenta Vidzemes kontroles nodaļas vadītājs | Kalvis Latsons |
| --- | --- |

| Silvija Švalkovska, 64281130 |
| --- |
| silvija.svalkovska@vi.gov.lv |